**DĖL LORETOS GROCHAUSKIENĖS SKYRIMO Į ROKIŠKIO R. KAMAJŲ ANTANO STRAZDO GIMNAZIJOS DIREKTORĖS PAREIGAS**

2018 m. kovo 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, 12.19 punktu, Lietuvos Respublikos biudžetinių įstaigų įstatymo 4 straipsnio 3 dalies 2 punktu bei 9 straipsnio 1 dalimi, Lietuvos Respublikos švietimo įstatymo 59 straipsnio 1 ir 2 dalimis, Lietuvos Respublikos darbo kodekso 41 straipsnio 3 dalimi ir 42 straipsniu, Lietuvos Respublikos korupcijos prevencijos įstatymo 9 straipsniu, Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo, patvirtinto Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193, 45 ir 46 punktais ir atsižvelgdama į Konkurso Rokiškio r. Kamajų Antano Strazdo gimnazijos direktoriaus pareigoms eiti atrankos 2018 m. vasario 14 d. posėdžio protokolą bei į Lietuvos Respublikos Specialiųjų tyrimų tarnybos 2018 m. vasario 26 d. raštą Nr. 4-01-1494, Rokiškio rajono savivaldybės taryba n u s p r e n d ž i a:

1. Skirti Loretą Grochauskienę į Rokiškio r. Kamajų Antano Strazdo gimnazijos direktorės pareigas nuo 2018 m. balandžio 10 d. iki 2023 m. balandžio 10 d. (penkerių metų kadencijai).

2. Įgalioti:

2.1. Rokiškio rajono savivaldybės merą Antaną Vagonį sudaryti darbo sutartį su Rokiškio r. Kamajų Antano Strazdo gimnazijos direktore Loreta Grochauskiene ir įgyvendinti kitas funkcijas, susijusias su švietimo įstaigos vadovo darbo santykiais, Darbo kodekso ir kitų teisės aktų nustatyta tvarka;

2.2. Loretą Grochauskienę teisės aktų nustatyta tvarka pranešti Juridinių asmenų registro tvarkytojui apie biudžetinės įstaigos vadovo priėmimą į pareigas.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Antanas Vagonis

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL LORETOS GROCHAUSKIENĖS SKYRIMO Į ROKIŠKIO R. KAMAJŲ ANTANO STRAZDO GIMNAZIJOS DIREKTORĖS PAREIGAS“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – skirti Loretą Grochauskienę į Rokiškio r. Kamajų Antano Strazdo gimnazijos direktorės pareigas bei įgalioti: savivaldybės merą Antaną Vagonį sudaryti darbo sutartį su Rokiškio r. Kamajų Antano Strazdo gimnazijos direktore Loreta Grochauskiene; Loretą Grochauskienę teisės aktų nustatyta tvarka pranešti Juridinių asmenų registro tvarkytojui apie biudžetinės įstaigos vadovo priėmimą į pareigas.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Rokiškio rajono savivaldybės tarybos reglamentas, Lietuvos Respublikos biudžetinių įstaigų įstatymas, Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašas, Lietuvos Respublikos darbo kodeksas, Lietuvos Respublikos korupcijos prevencijos įstatymas, Lietuvos Respublikos švietimo įstatymas.

**Sprendimo projekto esmė.**

Viena iš savivaldybės tarybos išimtinių kompetencijų, nurodyta Lietuvos Respublikos vietos savivaldos įstatymo 16 straipsnio 2 dalies 21 punkte, yra savivaldybės mokymo ir auklėjimo (toliau – švietimo) įstaigų vadovų skyrimas ir atleidimas iš jų teisės aktų nustatyta tvarka, todėl parengtas šis tarybos sprendimo projektas.

Švietimo įstaigų vadovų atranka organizuojama vadovaujantis Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašu (aktuali redakcija), patvirtintu Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193.

2018 m. vasario 14 d. vyko konkurso Rokiškio r. Kamajų Antano Strazdo gimnazijos direktoriaus pareigoms eiti atrankos posėdis. Konkursą laimėjo Loreta Grochauskienė. Konkurso rezultatai įstatymų nustatyta tvarka nebuvo skundžiami. Prieš skiriant Loretą Grochauskienę į pareigas, buvo kreiptasi į Lietuvos Respublikos Specialiųjų tyrimų tarnybą dėl informacijos apie ją, kaip asmenį siekiantį eiti direktoriaus pareigas. Gautoje pažymoje nenurodyta aplinkybių dėl kurių Loreta Grochauskienė negalėtų eiti direktorės pareigų.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas, Rokiškio r. Kamajų Antano Strazdo gimnazijai bus paskirtas direktorius;

**neigiamos** – nenumatyta.

**Kokia sprendimo nauda Rokiškio rajono gyventojams.**

Rokiškio r. Kamajų Antano Strazdo gimnazijai bus paskirtas nuolatinis direktorius, kuris organizuos biudžetinės įstaigos darbą, kad būtų įgyvendinami gimnazijos tikslai ir atliekamos nustatytos funkcijos.

**Finansavimo šaltiniai ir lėšų poreikis**.

Gimnazijos direktoriaus pareiginė alga mokama iš Mokinio krepšelio lėšų.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vedėjo pavaduotoja Rita Elmonienė